**Årsmøde i Lyngby Seniorkor mandag den 13. maj 2024**

Tilstede var 27 personer incl. Bestyrelsen

**Pkt. 1**

**Valg af dirigent**

Grete Petersen blev valgt til dirigent.

**Pkt. 2**

**Valg af referent**

Jeanne Bau-Madsen blev valgt til referent.

**Pkt. 3**

**Godkendelse af referat fra 2023**

Referatet fra 2023 blev enstemmigt godkendt.

**Pkt. 4**

**Formandens beretning.**

Tak til formanden for hendes store arbejde for koret. Der var ingen bemærkninger.

Formandens beretning blev enstemmigt godkendt. Beretningen vedlægges referatet.

**Pkt. 5**

**Kassereren fremlagde det reviderede regnskab.**

Alle deltagere havde fået regnskabet for 2023. Kassereren fremlagde det reviderede regnskab og forklarede, at der var en kassedifference på 193,66 kr. i plus. Det har ikke været muligt at fine årsagen. Regnskabet blev godkendt og vedlægges referatet.

**Pkt. 6**

**Fastsættelse af kontingent**

Bestyrelsen foreslog et uændret kontingent på 100 kr. årligt.

Dette blev enstemmigt vedtaget.

**Pkt. 7**

**Indkomne forslag**

Der var ikke kommet nogle forslag til mødet.

**Pkt. 8**

**Valg til bestyrelsen**

Annelise Steengaard blev enstemmigt genvalgt som formand

Kassereren, Grete Petersen holder op i koret og ønsker derfor ikke genvalg. Hun takkede bestyrelsen og alle andre for et godt samarbejde.

Steen Eske Christensen blev enstemmigt valgt til ny kasserer.

Jeanne Bau-Madsen blev enstemmigt valgt til sekretær.

Jesper Matthiessen fortsætter som revisor. Var ikke på valg.

Bestyrelsessuppleant Lisbeth Sommer blev enstemmigt genvalgt.

**Pkt. 9**

Der blev ikke valgt et nyt bestyrelsesmedlem.

**Pkt. 10**

**Eventuelt**

Bodil ønskede en diskussion om damernes koncerttørklæder. Flere andre kormedlemmer tilsluttede sig dette. Man enedes om, at bestyrelsen kommer med et forslag til nye tørklæder inden jul.

Anna beder kormedlemmerne skrive alt det ned, hun gør opmærksom på under prøverne. Desuden bør medlemmerne undlade at tale sammen under koncerterne.

Der var en diskussion om, hvor kraftigt de enkelte stemmer skal synge.

Runes far sendte en tak for korets fremførelse af hans sang.

Else beder dirigenten om at gøre opmærksom på, hvis kormedlemmerne holder kormapperne op foran ansigtet.

Christine ønsker større og tydeligere noder.

Uffe vil gerne have sang på lydfilerne.

Anne roste Allan for at fortælle om sangene til koncerten.

Formanden sluttede mødet med at takke Grete Petersen for 22 år i koret – heraf 16 år som kasserer og med ansvar for noder. Desuden en stor tak for samarbejdet og den store støtte gennem mange år.

Maj 2024